El 1805 va rebre el comandament de la cavalleria del 6è cos del Gran Exèrcit, i el 25 d'octubre de 1808 va ser enviat a l'exèrcit d'Espanya. Fou creat cavaller de l'Imperi el 25 de març de 1809 i el 19 de novembre de 1809 va participar en la Batalla d'Ocaña, on va obligar els anglesos a deposar les armes. El 2 de juny de 1811 va ser nomenat comandant superior a Segòvia i el 23 d'abril de 1812 va ser fet baró de l'Imperi. Va obtenir una excedència el 31 de juliol de 1813. El 19 d'octubre de 1813 va reprendre les funcions d'inspector general de cavalleria i va obtenir el títol de comte de l'Imperi el 21 de gener de 1814.